**คู่มือสำหรับประชาชน : การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ**

**หน่วยงานที่ให้บริการ :** ฝ่ายโยธาสำนักงานเขตดินแดงกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

 พระราชบัญญัติทางหลวง พ.ศ. 2535 แก้ไขเพิ่มเติม พ.ศ. 2549

 มาตรา 37ห้ามมิให้ผู้ใดสร้างทาง ถนน หรือสิ่งอื่นใดในเขตทางหลวงเพื่อเป็นทางเข้าออกทางหลวง เว้นแต่ได้รับอนุญาตเป็นหนังสือจากผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวง ในการอนุญาต ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะกำหนดเงื่อนไขอย่างใดก็ได้ รวมทั้งมีอำนาจกำหนดมาตรการในการจัดการเพื่อรักษาสิ่งแวดล้อม การป้องกันอุบัติภัย และการติดขัดของการจราจร

 การอนุญาตตามวรรคหนึ่ง เมื่อมีความจำเป็นแก่งานทางหรือเมื่อปรากฏว่าผู้ได้รับอนุญาตได้กระทำการผิดเงื่อนไขที่กำหนดในการอนุญาต ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะเพิกถอนเสียก็ได้

 ทาง ถนน หรือสิ่งอื่นใดที่สร้างขึ้นโดยไม่ได้รับอนุญาตหรือไม่ปฏิบัติตามเงื่อนไขที่กำหนด ให้ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงมีอำนาจสั่งให้ผู้กระทำการดังกล่าวรื้อถอนหรือทำลายภายในกำหนดเวลาอันสมควร ถ้าไม่ปฏิบัติตามให้ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางรื้อถอนหรือทำลาย โดยผู้นั้นจะเรียกร้องค่าเสียหายไม่ได้ และต้องเป็นผู้เสียค่าใช้จ่ายในการนั้น

 &ldquo;การตัดคันหินทางเท้า&rdquo; หมายความว่า การตัดคันหินทางเท้าเพื่อทำทางเข้าออกในที่สาธารณะ โดยให้พื้นทางเข้าออกอยู่ระดับเดียวกับทางเท้า และลาดลงบรรจบกับผิวจราจรตรงขอบคันหิน มีความลาดชันร้อยละ 25หรือมีส่วนลาดยาวไม่เกิน 75.0เซนติเมตร รัศมีผายปากเท่ากับความกว้างของทางเท้า แต่ไม่เกิน 5.00เมตร

 &ldquo;การลดระดับคันหินทางเท้า&rdquo; หมายความว่า การลดระดับคันหินทางเท้าเพื่อทำทางเข้าออกในที่สาธารณะ โดยให้ตัดคันหินลดระดับลงเหลือ 3.0เซนติเมตร พื้นที่ทางเข้าออกอยู่ระดับเดียวกับทางเท้า และลาดลงสู่ขอบคันหินตามแนวถนนข้างละไม่เกิน 1.00เมตร

 &ldquo;การทำทางเชื่อม&rdquo; หมายความว่า การทำทางเชื่อมเพื่อเป็นทางเข้าออกสู่ผิวจราจรของถนนสาธารณะที่ยังก่อสร้างปรับปรุงไม่เต็มเขตทาง

 ผู้ประสงค์จะขออนุญาตตัดคันหินทางเท้า ลดระดับคันหินทางเท้าและทำทางเชื่อมในที่สาธารณะจะกระทำได้ต่อเมื่อได้รับอนุญาต การยื่นคำขออนุญาตจะต้องปฏิบัติตามแบบท้ายระเบียบกรุงเทพมหานคร ว่าด้วย การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ พ.ศ. 2531ดังนี้

 ถ้าถนนหรือซอยใดอยู่ในความดูแลรับผิดชอบของสำนักงานเขต ให้ผู้อำนวยการเขตท้องที่เป็นผู้พิจารณาอนุญาต ถ้าถนนใดอยู่ในความรับผิดชอบของสำนักการโยธา ให้สำนักงานเขตท้องที่ส่งเรื่องให้สำนักการโยธา โดยสำนักงานก่อสร้างและบูรณะ (ศูนย์ก่อสร้างและบูรณะถนนประจำเขตพื้นที่) พิจารณากำหนดเงื่อนไขประกอบการอนุญาต ในรูปแบบคณะกรรมการร่วม แล้วแจ้งให้สำนักงานเขตท้องที่เป็นผู้ออกใบอนุญาตตามแบบท้ายระเบียบกรุงเทพมหานคร ว่าด้วย การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ พ.ศ. 2531ระยะเวลาการอนุญาตให้เป็นไปตามที่กำหนดในใบอนุญาต
 ห้ามมิให้ตัดคันหินทางเท้าหรือลดระดับคันหินทางเท้าเพื่อทำทางเข้าออกตึกแถว ห้องแถว หรืออาคารที่มีสภาพเหมือนตึกแถว ห้องแถว เป็นการเฉพาะแต่ละห้อง ยกเว้นที่เป็นทางลอดไปสู่ที่จอดรถยนต์ที่ไม่มีทางเข้าออกอื่นซึ่งอยู่ด้านหลังอาคารนั้น
 การตัดคันหินทางเท้าหรือลดระดับคันหินทางเท้าเพื่อเป็นทางเข้าออกของอาคารดังต่อไปนี้ ให้อนุญาตได้ตามหลักเกณฑ์ดังนี้

ฯลฯ

พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 มาตรา 10 ผู้อนุญาตต้องดำเนินการให้แล้วเสร็จภายในกำหนดเวลาที่ระบุไว้ในคู่มือสำหรับประชาชน และแจ้งให้ ผู้ยื่นคำขอทราบภายในเจ็ดวันนับแต่วันที่พิจารณาแล้วเสร็จ

หมายเหตุ

 1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

 2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน

 3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ. 2558

ดูรายละเอียดเพิ่มเติมได้ที่ www.bangkok.go.th/yota/

**ช่องทางการให้บริการ**

|  |  |
| --- | --- |
|  **สถานที่ให้บริการ**ฝ่ายโยธา สำนักงานเขตดินแดง 99 ถนนมิตรไมตรี แขวงดินแดง เขตดินแดง 10400 โทร./โทรสาร 0 2245 3366/ติดต่อด้วยตนเอง ณ หน่วยงาน(หมายเหตุ: -)  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น.  |
|  **สถานที่ให้บริการ**สำนักการโยธา/ติดต่อด้วยตนเอง ณ หน่วยงาน(หมายเหตุ: (โดยสำนักงานก่อสร้างและบูรณะ ศูนย์ก่อสร้างและบูรณะถนนประจำเขตพื้นที่ ในฐานะผู้กำหนดเงื่อนไขประกอบการอนุญาต ในรูปแบบคณะกรรมการร่วม))  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น.  |
|  **สถานที่ให้บริการ**การทางพิเศษแห่งประเทศไทย/ติดต่อด้วยตนเอง ณ หน่วยงาน(หมายเหตุ: (ในฐานะเจ้าของพื้นที่ในเขตทางพิเศษที่อนุญาตให้ผู้ขอรับไปดำเนินการต่อ))  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น.  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**ผู้ขออนุญาตยื่นเรื่องและเจ้าหน้าที่ตรวจสอบเอกสาร (หมายเหตุ: (ฝ่ายโยธา สำนักงานเขตทุกเขต))  | 1 ชั่วโมง | สำนักการโยธา |
| 2) | **การพิจารณา**ตรวจสอบหลักฐานการเป็นสาธารณประโยชน์ เอกสารสิทธิ์ การได้มาและหลักฐาน พร้อมทั้งตรวจสอบสภาพที่ต้องดำเนินการและรายละเอียดต่าง ๆ ให้มากที่สุด พร้อมที่จะประสานกับหน่วยงานที่เกี่ยวข้อง(หมายเหตุ: (ตรวจสอบหลักฐานการเป็นสาธารณประโยชน์ เอกสารสิทธิ์ การได้มาและหลักฐาน (ระยะเวลา 3 ชั่วโมง) / กรณีต้องตรวจสอบหลักฐาน ที่สาธารณะจากสำนักงานที่ดินกรุงเทพมหานคร (ระยะเวลา 7 วัน) หน่วยงานที่รับผิดชอบ ฝ่ายโยธา สำนักงานเขตทุกเขต))  | 6 วัน | สำนักการโยธา |
| 3) | **การพิจารณา**พิจารณาความถูกต้องในรายละเอียด ว่ามีส่วนใดขัดแย้งกับหลักเกณฑ์ ระเบียบแบบแผนและข้อกำหนดต่าง ๆ ของทางราชการหรือไม่ อย่างไร (หมายเหตุ: (ศูนย์ก่อสร้างและบูรณะถนนเขตพื้นที่ สำนักการโยธา และฝ่ายโยธา สำนักงานเขตทุกเขต))  | 7 วัน | สำนักการโยธา |
| 4) | **การพิจารณา**ติดต่อและประสานงานกับผู้ขออนุญาตเพื่ออภิปราย และแก้ไขปัญหาร่วมกัน (ในกรณีที่มีปัญหาข้อขัดแย้ง)(หมายเหตุ: (ศูนย์ก่อสร้างและบูรณะถนนเขตพื้นที่ สำนักการโยธา และฝ่ายโยธา สำนักงานเขตทุกเขต))  | 5 วัน | สำนักการโยธา |
| 5) | **การพิจารณา**ประสานกับศูนย์ก่อสร้างและบูรณะถนนประจำเขตพื้นที่ สำนักงานก่อสร้างและบูรณะ สำนักการโยธา ในรูปแบบคณะกรรมการเพื่อพิจารณาเงื่อนไขในการอนุญาตร่วมกัน (หมายเหตุ: (ฝ่ายโยธา สำนักงานเขตทุกเขต))  | 5 วัน | สำนักการโยธา |
| 6) | **การลงนาม/คณะกรรมการมีมติ**สรุปข้อมูลราย ละเอียด และเงื่อนไขต่าง ๆ เสนอผู้อำนวยการเขตพิจารณาลงนามหนังสืออนุญาต (เมื่อถูกต้องตามหลักเกณฑ์ ระเบียบแบบแผน  ข้อกำหนดต่าง ๆ ของทางราชการ และเงื่อนไขในการ อนุญาต)(หมายเหตุ: (ฝ่ายโยธา สำนักงานเขตทุกเขต))  | 7 วัน | สำนักการโยธา |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **คำร้องขออนุญาตตัดคันหินทางเท้า ลดระดับคันหินทางเท้า และหรือทำทางเชื่อมในที่สาธารณะ****ฉบับจริง** 1 ชุด**สำเนา** 0 ชุด**หมายเหตุ** - | สำนักการโยธา |
| 2) | **สำเนาใบอนุญาตก่อสร้างอาคารหรือใบอนุญาตขุดดิน ถมดิน พร้อมแผนผังบริเวณ****ฉบับจริง** 0 ชุด**สำเนา** 1 ชุด**หมายเหตุ** - | สำนักการโยธา |
| 3) | **สำเนาหนังสือรับรองการจดทะเบียน นิติบุคคล****ฉบับจริง** 0 ชุด**สำเนา** 1 ชุด**หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมพัฒนาธุรกิจการค้า |
| 4) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 5) | **สำเนาทะเบียนบ้าน****ฉบับจริง** 0 ชุด**สำเนา** 1 ชุด**หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **การคันหินทางเท้า**(หมายเหตุ: (การคันหินทางเท้า อัตราค่าบริการสูงสุด ยาวเมตรละ 200 บาท))  |  **ค่าธรรมเนียม** 200 บาท  |
| 2) | **พื้นที่ทางเท้า**(หมายเหตุ: (พื้นที่ทางเท้า อัตราค่าบริการสูงสุด ตารางเมตรละ 200 บาท))  |  **ค่าธรรมเนียม** 200 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายโยธา สำนักงานเขตดินแดง 99 ถนนมิตรไมตรี แขวงดินแดง เขตดินแดง 10400 โทร./โทรสาร 0 2245 3366 (หมายเหตุ: -)  |
| 2) | สำนักงานก่อสร้างและบูรณะ สำนักการโยธา 111 ถนนมิตรไมตรี เขตดินแดง กรุงเทพมหานคร 10400(หมายเหตุ: -)  |
| 3) | ศูนย์รับเรื่องราวร้องทุกข์ กรุงเทพมหานคร โทร.1555(หมายเหตุ: -)  |
| 4) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขออนุญาตการตัดคันหินทางเท้า ลดระดับทางเท้า และหรือทำงานเชื่อมในที่สาธารณะ(หมายเหตุ: -)  |

**หมายเหตุ**

ขั้นตอน ระยะเวลา และส่วนงานที่รับผิดชอบ

 1) ขั้นตอนที่ 1 นับระยะเวลารวมกับ ขั้นตอนที่ 2

**ข้อมูลสำหรับเจ้าหน้าที่**

**ชื่อกระบวนงาน:** การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ

**หน่วยงานกลางเจ้าของกระบวนงาน**: สำนักการโยธา สำนักการโยธา สำนักการโยธา

**ประเภทของงานบริการ:** กระบวนงานที่เชื่อมโยงหลายหน่วยงาน

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
|  1)การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ พ.ศ. 2531  |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** พระราชบัญญัติทางหลวง พ.ศ.2535 **ระยะเวลาที่กำหนดตามกฎหมาย / ข้อกำหนด ฯลฯ:** 30.0

**ข้อมูลสถิติของกระบวนงาน:**

 จำนวนเฉลี่ยต่อเดือน 0

 จำนวนคำขอที่มากที่สุด 0

 จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ สำนักงานเขตดินแดง (นันท์นภัส)

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -